VGs Stein Østbø anmelder låtene i «Hver gang vi møtes»
Lene øker tempoet på låta og gjør den i country-takt for å få den litt mindre melankolsk. Likevel er stemmen til Lene så breddfull av melankoli i utgangspunktet at det drypper blått av alt hun synger uansett. Men bevares - stemmen hennes er fin og låta er sannelig fin, den også. Hva skjer bak kulissene i «Hver gang vi møtes»? Les alt om det på VG +Førstesinglen fra Kurts viktige andreplate, hvor han klarte å overbevise oss om at han var mer enn bare en Idol-vinner, blir helt ny mellom hendene til Norges Thåström. Magnus rocker opp Kurts oppvekstsang med rullende bass à la sitt eget moderband og en herlig stigende dynamikk i uttrykket. Minner sterkt om nittitallsheltene i Grant Lee Buffalo. Innertier!En låt med lett og løssluppen leirbålstemning blir hakket mer seriøs når Anita legger stemmen i delvis Dolly Parton-leie og melder seg på i country-klubben, hun også. Dessverre har hun egentlig valgt seg en bagatell av en sang, som hun ikke makter å gjøre underverker med. Hun skal derimot ha ros for forsøket på å bevare lettheten som låten i utgangspunktet har. Morten Abel - «Reality Kicks In» Denne låten trengte virkelig et stenk av Stavanger-funk! Morten er i storform og gjør sin mest engasjerte opptreden hittil i serien. Det aller beste grepet er å tydeliggjøre refrenget enda sterkere, samt at han bruker alle sine småeksentriske popstjerne-kvaliteter til å lage et snurrig midtparti og spennende overganger.Ah, en etterlengtet gitarsolo! Marion er i ferd med å vise hele sitt artistiske spekter; dempet og intens forrige uke, men egentlig står hun for seriens røffeste innslag. Her gir hun Kurt full Tom Petty & The Heartbreakers-behandling og oss andre en kjærkommen rock-avveksling i en stort sett avdempet rekke låter.Et aldeles nydelig arrangement med sårt kor og bluegrass-instrumentering, men denne gangen fungerer nettopp arrangementet bedre enn Oles fremføring - det er tross alt milevidt mellom Kurts opprinnelige falsett og Oles sprukne røst. Her går Ole så høyt at stemmestrengene slites helt over. Men han gjør jo det han er best til igjen - kiler tårekanalene til kveldens hovedperson, Kurt. Kast terning og si din mening om Ole Paus' versjon!
I kveld ble Kurt Nilsen hyllet av kollegene. Her er Stein Østbøs dom over versjonene av Nilsens låter.